Document ID: 31990R3826

KOMISSION ASETUS (ETY) N:o 3826/90,
annettu 19 päivänä joulukuuta 1990,
tiettyjen viinialaa koskevien asetusten muuttamisesta Portugalin liittymisen toisen vaiheen alkamisen huomioon ottamiseksi
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87(1), sellaisena kuin se on viimeksi muutettuna asetuksella (ETY) N:o 1325/90(2), ja erityisesti sen 46 artiklan 5 kohdan, 52 artiklan ja 72 artiklan 5 kohdan,
sekä katsoo, että
Portugalin liittymisen toisen vaiheen alkaminen edellyttää tiettyjen viinialan säädösten mukauttamista, joka koskee erityisesti tuonti- ja vientitodistuksia, kuohuviinien ja hiilihapotettujen kuohuviinien kuvausta ja esittelyä ja rypälemehuista tai tiivistetyistä rypälemehuista annettavaa tukea, ja
tässä asetuksessa säädetyt toimenpiteet ovat viinin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1 Muutetaan komission asetuksen (ETY) N:o 3388/81(3) liite seuraavasti:
Poistetaan "Koodi" sarakkeesta kohta "040" ja "Alkuperämaa" sarakkeesta ilmaisu "Portugali".
2 Korvataan komission asetuksen (ETY) N:o 2707/86(4) 10 artiklan 2 kohta seuraavasti:
"2 Ennen 31 päivää joulukuuta 1990 valmistettuja kuohuviinejä ja hiilihapotettuja kuohuviinejä, joiden kuvaus ja esittely eivät ole asetuksen (ETY) N:o 3309/85 eivätkä tämän asetuksen mukaiset, voidaan pitää hallussa myyntiä varten, laskea liikkeeseen ja viedä, kunnes varastot loppuvat, jos ne ovat Portugalissa ennen tätä päivää voimassa olleiden säännösten mukaiset."
3 Korvataan komission asetuksen (ETY) N:o 2641/88(5) 1 artiklan 3 kohta seuraavasti:
"3 Tässä asetuksessa 'raaka-aineilla` tarkoitetaan yhteisössä tuotettuja rypäleitä sekä sellaista rypälemehua ja tiivistettyä rypälemehua, joka on saatu yksinomaan yhteisössä tuotetuista rypäleistä."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä tammikuuta 1991.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä joulukuuta 1990.

Labels: 18
17